Helsinkiläisyökerho alkoi myydä viinaa 14 päivän ilmaisella maksuajalla – tarkoituksena torjua ryysistä ja jahkailua tiskillä yön vilkkaimpina tunteina

Night People Group tuo kännykällä tilaamisen ja maksamisen kaikkiin yökerhoihinsa huhtikuun aikana.

Helsinkiläisyökerhossa voi nyt ostaa alkoholia parilla klikkauksella omalla kännykällään ja saada näin maksuaikaa pariksi viikoksi.

Uutta sovellusta on testattu Club Capitalissa viikonloppuna. Sovellus toimi niin hyvin, että Night People Group -ketju aikoo ottaa sovelluksen käyttöön neljän viikon kuluessa asteittain kaikissa ravintoloissaan eri puolilla Suomea. Tämä ei olisi ollut mahdollista, ennen kuin alkoholilainsäädäntö muuttui.